open-index/open-wikipedia-markdown huggingface dataset:
Pyhän Savan katedraali

**Pyhän Savan katedraali** on Serbian ortodoksisen kirkon katedraali Serbian pääkaupunki Belgradissa. Kirkon rakennustyöt alkoivat 1930-luvulla, mutta ne keskeytettiin useampaan otteeseen. Sen sisätilojen rakennustyöt valmistuivat lopulta vuonna 2020. 

## Sijainti

Pyhän Savan katedraali sijaitsee Serbian pääkaupunki Belgradissa. Kirkkoa on luonnehdittu olennaiseksi osaksi kaupungin taivaanrantaa.

## Historia

Pyhä Sava oli 1200-luvulla elänyt munkki, itsenäisen Serbian ortodoksisen kirkon perustaja ja sen ensimmäinen arkkipiispa.

Ajatus nykyisenkaltaisen valtavan kirkon rakennuttamisesta syntyi Serbian itsenäistyttyä 1800-luvun toisella puoliskolla. Huomattava hankkeen tukija oli Serbian ensimmäinen kuningas Aleksanteri I ja myöhemmin rakennushanke sai lahjoituksia Karađorđevićin hallitsijasuvulta. Skotlantilainen lähetyssaarnaaja Francis Mackenzie lahjoitti hanketta varten omistamansa tontin Vračarin kukkulalla. Paikan uskottiin olevan sama, jolla osmanit olivat perinteen mukaan polttaneet pyhän Savan pyhäinjäännökset vuonna 1594. Rakennustyöt alkoivat 1930-luvulla ja peruskivi muurattiin vuonna 1935.

Rakennushanke törmäsi nopeasti rahoitusongelmiin, minkä lisäksi puhkesi toinen maailmansota. Natsi-Saksa hyökkäsi Jugoslaviaan vuonna 1941 ja maailmansodan jälkeen Jugoslaviaa hallitsivat kommunistit. Rakennushanke oli jäissä noin 40-vuotta. Kommunistit olivat kirkkoa vastaan. Rakennushanke jatkui vasta 1980-luvun puolivälillä Jugoslavian pitkäaikaisen johtaja Josip Broz Titon kuoltua. Kirkko vihittiin tilaisuudessa toukokuussa 1985. Paikalla oli 100&nbsp;000 henkilöä, ja tilaisuuteen on joskus viitattu merkkinä maan kommunitihallinnon romahtamisesta. Katedraalin suuri kupoli asennettiin vuonna 1989. Rakennustyöt eivät kuitenkaan olleet vieläkään kokonaan lopussa ja vuonna 1991 alkoivat Jugoslavian hajoamissodat. Työt olivat jälleen jäässä, kunnes ne aloitettiin taas uudelleen vuonna 2000. Kirkon ulkotilat valmistuivat vuonna 2004 ja sisätilat vuonna 2020. Serbian presidentti Aleksandar Vučić vertasi valmistunutta katedraalia Hagia Sofiaan.

Rakennushankkeella on ollut hintaa noin 100 miljoonaa euroa. Serbian valtio on suurin hanketta rahoittanut yksittäinen taho noin 40 miljoonalla eurolla. Venäläiset tahot ovat olleet hankkeen huomattava rahoittaja noin 10 miljoonan euron lahjoituksilla. Venäläisillä lahjoituksilla kustannettiin esimerkiksi mosaiikkeja ja niitä valmistamassa oli venäläisiä taiteilijoita. Muita lahjoituksia on saatu useilta eri pienemmiltä tahoilta.

## Lähteet
Operaatio Nougat

**Operaatio Nougat** oli Yhdysvalloissa toteutettu ydinkoesarja, joka toteutettiin vuosina 1961-62. Sen ydinräjähteet olivat enimmäkseen varsin pienitehoisia ja kaikki lataukset räjäytettiin maan alla - joskin eri metodeja käyttäen. 44 eri ydinkoetta käsittänyt testisarja oli suhteellisen laaja. Suurin koeräjäytys, nimeltään *Haymaker* (suom. *Heinäntekijä*) oli voimakkuudeltaan 67 kilotonnia. Testialueena oli toiminut Nevadan koealue, joka oli käytössä vuosina 1951-1992. Tätä ydinkoeprojektia edelsi kolmen vuoden mittainen moratorio eli ydinkoekielto. Koesarja oli samalla myös presidentti John F. Kennedyn ensimmäinen aikakaudellaan.

## Lähteet
*https://nuclearweaponarchive.org/Usa/Tests/Nougat.html
*https://ahf.nuclearmuseum.org/ahf/location/nevada-test-site/
### Viitteet

## Aiheesta muualla
*https://www.youtube.com/watch?v=UXbpIIBqjNU (lyhyt, n. 2,5 min. YouTube-videoleike)
Thenardiitti

**Thenardiitti** (Na2SO4) on vedetön natriumia sisältävä sulfaattimineraali. Kidejärjestelmä on ortorombinen. Se on väritön tai väriltään valkoinen, harmaanvaalea tai keltaisen tai punertavan sävyinen. Se on läpinäkyvä tai läpikuultava ja lasinkiiltoinen. Viiru on valkoinen ja murros on täydellinen, vaihtelee rosoisesta karkeaan. Se voi muuttua kosteissa olosuhteissa mirabiitiksi eli glaubersuolaksi. Thenardiittia esiintyy kuumilla ja kuivilla alueilla suolajärvissä. Sitä löytyy samoista paikoista kuin kipsiä, mirabiliitttia, epsomiittia, glauberiittia ja haliittia. Sitä on löydetty Yhdysvaltojen aavikoilta, Chilestä, Saharasta, Egyptistä, Sudanista, Keski-Aasiasta ja Vesuviuksen fumaroleista Italiasta.

## Lähteet

## Aiheesta muualla
* Webmineral: Thenardite Mineral Data 
* Mindat: Thénardite 
* Handbook of Mineralogy: Thénardite (pdf)
Marstrup

**Marstrup** on taajama Haderslevin kunnassa Tanskassa. Taajamassa oli 778 asukasta vuoden 2025 alussa.

## Väestökehitys

## Lähteet

## Aiheesta muualla
Morvanin luonnonpuisto

**Morvanin alueellinen luonnonpuisto** () on suuri luonnonpuisto Ranskan keskiosissa Burgundi-Franche-Comtén alueella. Vuonna 1970 perustettu ja pinta-alaltaan 324&nbsp;900 hehtaarin alue ulottuu 133 kunnan alueelle Nièvren, Côte-d’Orin, Saône-et-Loiren ja Yonnen departementeissa. Luonnonpuiston alueella asuu noin 72&nbsp;000 ihmistä.. Luonnonpuiston päävierailukeskus sijaitsee Nièvren departementin Saint-Brissonissa, minkä lisäksi puistoon kuuluu viisi muutakin luonnonhistoriallista museota ().

Morvanin lisäksi alueellisia luonnonpuistoja oli vuonna 2025 Ranskassa kaikkiaan 59. Ne kattavat noin 15 prosenttia maan pinta-alasta.
 
## Lähteet

## Aiheesta muualla
*Luonnonpuiston sivusto
263 Dresda

**263 Dresda (A886 VB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,66 astronomisen yksikön ja etäisimmillään 3,11 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Gramin linna

**Gramin linna** () on Haderslevin kunnassa Tanskassa sijaitseva linna, joka on rakennettu noin vuonna 1500. Nykyisen asunsa se sai 1600-luvun lopulla Hans Schackin toimesta, ja linna oli sittemmin vuosisatoja Schackin suvun omistuksissa. Nykyisin linnassa on majoitus- ja ravintolapalveluita.
## Lähteet

## Aiheesta muualla

* Linnan verkkosivut
Hans Schack

**Hans Schack** (28. lokakuuta 1609 – 27. helmikuuta 1676) oli tanskalainen kreivi ja sotamarsalkka. Hän toimi Ranskan ja Ruotsin palveluksessa ennen paluutaan Tanskaan vuonna 1658. Seuraavana vuonna hän johti menestyksekkäästi Kööpenhaminan puolustusta ruotsalaisten hyökkäystä vastaan sekä Fynin uudelleenvaltausta.
## Lähteet

## Aiheesta muualla
Marko Männikkö

**Marko Männikkö** on suomalainen entinen pesäpalloilija. Männikkö edusti koko pelaajauransa Superpesiksessä kasvattajaseuraansa Nurmon Jymyä. Hän pelasi etenijäjokerina. Männikkö  pelasi 29 Superpesiksen runkosarjan ottelua. Näissä otteluissa hän löi kolme tavallista juoksua, toi 13 juoksua ja keräsi 55 kärkilyöntipistettä. Männikkö pelasi 12 Superpesiksen ylempien pudotuspelien ottelua. Näissä otteluissa hän toi neljä juoksua ja keräsi 21 kärkilyöntipistettä. Männikkö pelasi kaksi Superpesiksen alempien pudotuspelien ottelua. Näissä otteluissa hän toi kolme juoksua ja keräsi yhden kärkilyöntipisteen.

## Lähteet
Nino Muuruvirta

**Nino Muuruvirta** (s. 7. elokuuta 1997) on suomalainen pesäpalloilija. Muuruvirta edustaa Superpesiksessä pelaavaa kasvattajaseuraansa Imatran Pallo-Veikkoja. Hän on edustanut Superpesiksessä myös Haminan Palloilijoita. Hän pelaa sisäpelissä etenijänä ja ulkokentällä kopparina. Muuruvirta on pelannut 159 Superpesiksen runkosarjan ottelua. Näissä otteluissa hän on lyönyt kuusi kunnaria ja 16 tavallista juoksua, tuonut 90 juoksua ja kerännyt 385 kärkilyöntipistettä. Muuruvirta on pelannut kaksi Superpesiksen ylempien pudotuspelien ottelua. Näissä otteluissa hän on lyönyt yhden tavallisen juoksun ja kerännyt neljä kärkilyöntipistettä. Muuruvirta on pelannut yhdeksän Superpesiksen alempien pudotuspelien ottelua. Näissä otteluissa hän on tuonut kolme juoksua ja kerännyt 30 kärkilyöntipistettä. Uran tilastot päivitetty 14. heinäkuuta 2025.

## Lähteet
Pihtiputaan kotiseutumuseo

**Pihtiputaan kotiseutumuseo** on Pihtiputaan kunnan paikallishistoriaa esittelevä museo, joka sijaitsee Pihtiputaan kirkonkylän keskustassa.

Pihtiputaan kotiseutumuseo toimii vuonna 1857 rakennetussa viljamakasiinissa, jonka Pihtipudas-Seura osti vuonna 1960 museokäyttöä varten. Museo avattiin yleisölle muutama vuosi myöhemmin. Pihtiputaan kotiseutumuseon kokoelmiin kuuluu noin 900 Pihtiputaan paikallishistoriaan liittyvää esinettä. Kokoelma kivikautisesta esineistöstä kattaa kolme vitriinikaappia. Museon muu esineistö kuvaa paikkakunnan elämää 1800–1900-luvuilla.

## Lähteet
Meridian (Idaho)

**Meridian** on kaupunki Yhdysvalloissa Idahon osavaltiossa. Vuoden 2020 väestönlaskennassa Meridianin asukasluku oli 117&nbsp;635 asukasta, ja se on väkiluvultaan Idahon osavaltion toiseksi suurin kaupunki. Kaupunki sijaitsee Adan piirikunnassa, osavaltion pääkaupungin Boisen länsipuolella.

## Väestö
Vuoden 2020 väestönlaskennassa Meridianin asukasluku oli 117&nbsp;635. Asukkaista valkoisia oli 84,1&nbsp;%, aasialaisia 2,6&nbsp;%, mustia 1,0&nbsp;%, alkuperäisasukkaita 0,5&nbsp;% ja Tyynenmeren alkuperäisasukkaita 0,2&nbsp;%. Asukkaista 2,8&nbsp;% kuului johonkin muuhun rotuun ja 8,8&nbsp;% kuului kahteen tai useampaan rotuun. 9,5&nbsp;% oli hispaanoja tai latinoita mistä tahansa rodusta. 6,0&nbsp;% asukkaista puhui kotonaan jotain muuta kieltä kuin englantia ja 4,0&nbsp;% oli syntynyt ulkomailla.

## Kuvia kaupungista

Kuva:Meridian Idaho Temple, Springtime.jpg|MAP-kirkon temppeli Meridianissa.
Kuva:Village at Meridian.jpg|The Village at Meridian.


## Lähteet

## Aiheesta muualla
Guinea-Bissaun kansalliskokous

**Guinea-Bissaun kansalliskokous** () on Guinea-Bissaun yksikamarinen parlamentti. Se koostuu 102 edustajasta, jotka valitaan neljän vuoden välein.

Poliittinen tilanne maassa on ollut 2010-luvun lopulta alkaen sekava parlamentin ja presidentin erimielisyyksien vuoksi. Presidentti hajotti kansalliskokouksen syksyllä 2023 ja seuraavat vaalit järjestetään marraskuussa 2025.
## Historia
Guinea-Bissaussa otettiin käyttöön monipuoluejärjestelmä osana demokratiaprosessia vuonna 1991, mitä ennen ainoa sallittu puolue oli ollut PAIGC. Se on ollut toinen maan johtavista puolueista tämän jälkeenkin PRS:n (Partido para a Renovação Social) ohella. PAIGC oli vallassa 1994–1999, PRS 1999–2004 ja PAIGC 2004–2009. Tämän jälkeen maassa tapahtui sotilasvallankaappaus ja seuraavat vaalit järjestettiin 2014. Ne voitti jälleen PAIGC. Puolue ajautui kuitenkin sisäisiin kiistoihin ja vuosina 2016–2018 kansalliskokous oli lamaannustilassa. 

Kevään 2019 vaaleissa PAIGC nousi suurimmaksi, mutta joutui turvautumaan pienempiin puolueisiin saadakseen enemmistön. Presidentti José Mário Vaz kieltäytyi nimittämästä PAIGC:n ehdokasta pääministeriksi ja valitsi sen sijaan sitoutumattoman Aristides Gomesin, joka oli toiminut virassa edellisestä vuodesta alkaen. Myöhemmin samana vuonna uudeksi presidentiksi valittiin entinen pääministeri Umaro Sissoco Embaló. Hän hajotti kansalliskokouksen syksyllä 2023 vedoten vallankaappauksen uhkaan. Kansalliskokouksen puheenjohtaja Pereira puolestaan syytti Embalóa vallankaappauksesta. Seuraavat vaalit on tarkoitus järjestää marraskuussa 2025.
## Vaalitapa
Kansalliskokous valitaan usean edustajan vaalipiireistä suhteellisella listavaalilla neljän vuoden välein. Jokaisella listalla naisia on oltava vähintään 36 prosenttia. Äänestys- ja ehdolleasettumisikäraja on 18 vuotta. Äänestyspakkoa ei ole.
## Lähteet

## Aiheesta muualla
* Kansalliskokouksen verkkosivut
Luettelo galakseista

Tämä on luettelo galakseista. Havaittavissa olevassa maailmankaikkeudessa on arviolta 100 miljardia galaksia. Oma Aurinkokuntamme kuuluu paikalliseen ryhmään, joka kuuluu Neitsyen superjoukkoon.

## Nimettyjä galakseja

## Katso myös
* Luettelo galaksijoukoista

## Lähteet
Leena Kaukinen

**Leena Kaarina Kaukinen** (o.s. *Paatero*; s. 14. maaliskuuta 1944 Vaasa) on suomalainen käsityötieteen emeritaprofessori.

Kaukinen syntyi johtaja Kaarlo Erkki Paateron ja kirjeenvaihtaja Ida Maria Nikinmaan perheeseen. Hän avioitui 1973 lääkäri Kari Kaukisen kanssa. Leena Kaukinen tuli ylioppilaaksi Helsingin tyttölukiosta 1963, filosofian tohtoriksi hän väitteli Helsingin yliopistossa 1995. 

Kaukinen oli käsityön- ja ammatinopettaja Laitilan kansalaiskoulussa ja Suur-Savon ammattikoulussa 1968–1969,  konsultti Genevessä 1970–1975 ja oman toiminimen omistaja 1977–1985. Helsingin yliopiston lehtori Kaukinen oli 1985–1990, yliassistentti 1990–1995, dosentti vuodesta 1998 ja professori vuodesta 1999. Joensuun yliopiston professori hän oli 1996–1999. Kaukisella on ollut myös koti- ja ulkomaisia asiantuntija- ja luottamustehtäviä. Hän on sekä julkaissut tutkimuksia että ollut kirjoittamassa tietoteoksia. Kaukisen tutkimuskohteita ovat olleet muun muassa käsin valmistettavien tekstiilituotteiden suunnittelu ja valmistus kulttuurisissa ja teknologisissa ympäristöissä sekä teollinen ja käsityöllinen ompeluteknologia.

## Lähteet
Gordon F. Sander

**Gordon F. Sander** (s. 1951) on yhdysvaltalainen toimittaja, valokuvaaja, historioitsija ja tietokirjailija, joka on vieraillut useita kertoja Suomessa ja kirjoittanut paljon maasta ja sen lähihistoriasta.

Juutalaisperheessä New Yorkissa syntynyt Sander kävi high schoolin Queensin kaupunginosan Jamaicassa. Hän suoritti vuonna 1973 bachelor-tutkinnon Cornellin yliopistossa pääaineenaan historia. Sanderin ura kulttuuripainotteisena ulkomaantoimittajana alkoi vuonna 1976 Alankomaista kertovalla juttukokonaisuudella *[[The New York Times|The New York Times Magazinessa]]*, minkä jälkeen hänestä tuli lehden vakituinen avustaja erityisesti koulutus- ja elämäntapa-aiheissa. Sanderin juttuja ovat julkaisseet myös muun muassa *[[Financial Times]], [[Rolling Stone]], [[International New York Times|International Herald Tribune]], [[The Independent]], [[Gentlemen’s Quarterly]], [[Times Higher Education|Times Higher Education Supplement]], [[The Daily Telegraph]], [[Politico (Yhdysvallat)|Politico]]* ja *[[The Christian Science Monitor]]*, jonka Pohjoismaiden ja Baltian kirjeenvaihtajana hän on toiminut.

Suomeen Sander tuli ensi kertaa 1970-luvun puolivälissä ja sai heti raportoitavakseen muun muassa Aeroflotin matkustajakoneen kaappauksen Helsinki-Vantaalle heinäkuussa 1977. Hän oleskeli Suomessa myös 1990-luvun alkupuolella ja kirjoitti englanninkieliselle yleisölle muun muassa Aki Kaurismäestä, Matti Pellonpäästä, Nokian menestyksestä ja Helsingin nuorista kulttuurivaikuttajista kuten *[[Image (lehti)|Image]]*-lehden tekijöistä ja Lepakkoluolan keulahahmoista.

Vuosina 2002–2017 Sander toimi Cornellin yliopiston residenssitaiteilijana sekä kirjoittamisen että valokuvauksen alalla. Sanderin valokuvista on koottu näyttelyjä Cornellin yliopistoon, Helsingin Taidehalliin ja Riian kulttuuripalatsiin Latviassa.

Vuodesta 2017 Sander on asunut Riiassa ja jatkanut opetustyötä latvialaisten, yhdysvaltalaisten ja suomalaisten opiskelijoiden kanssa. Tärkeäksi suomalaiseksi yhteistyökumppanikseen näiltä vuosilta hän mainitsee nykyisin MTV3:n uutisissa työskentelevän Alec Neihumin.

Vuonna 2017 Sanderille myönnettiin Suomen Washingtonin-suurlähetystössä Suomen Leijonan ritarikunnan ritarimerkki.

## Teoksia
*1992: *Serling: The Rise and Twilight of Television’s Last Angry Man,* televisiolegenda Rod Serlingin elämäkerta.
*2010: *Pelastuneet: Frankin perhe, joka selvisi*, alkuteos *The Frank Family That Survived* (2004), kertomus Sanderin äidin perheen pakomatkasta pois Natsi-Saksasta. WSOY, suom. Jorma-Veikko Sappinen
*2010: *Taistelu Suomesta 1939–1940*, alkuteos *The Hundred Day Winter War*, WSOY, suom. Arto Häilä
*2012: *Usein unohdettu Suomi*, Gummerus 2012, henkilökohtaisia muistelmia Suomesta, alkuteos *Off the Map: A Personal History of Finland*
*2017: *Comeback Coach*, elämäkerta baseballvalmentaja Jesse Bravermanistä.
*2021: *Kansalainen Kekkonen – Suuri suunnitelma*, WSOY, alkuteos *The Finnish Factor: Kekkonen, Kennedy, Khrushchev and the Cold War*
*2024: *Latvia Rising: a Personal Portrait*

## Lähteet
Amblygoniitti

**Amblygoniitti** ((LiNa)Al(PO4)F) on fluoria sisältävä fosfaattimineraali. Kidejärjestelmä on trikliininen. Se voi olla väritön tai väriltään valkoinen, keltainen, sinertävä, vihertävä tai vaaleanpunainen. Viiru on valkoinen ja murros on rosoinen. Kiteet ovat karkeita, tasarakeisia ja ne voivat kaksoistua. Amblygoniitti muodostaa usein tiiviitä ja lohkeilevia massoja. Korukiviin soveltuvaa amblygoniittia on löydetty pegmatiiteista, joita on löydetty Minas Geraisista Brasiliasta ja Newrystä Yhdysvalloista. Jättimäisiä kiteitä on löydetty Custrista Yhdysvalloista ja pienempiä kiteitä Yanapa Countrysta ja Palan pegmatiiteista Yhdysvalloista. Amblygoniittia on läydetty myös Orivedeltä, Lahdesta, Kuortaneelta ja Seinäjoen alueen pegmatiiteista.

## Lähteet

## Aiheesta muualla
* Webmineral: Amblygonite Mineral Data 
* Mindat: Amblygonite 
* Handbook of Mineralogy: Amblygonite (pdf)
267 Tirza

**267 Tirza (A887 KB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,49 astronomisen yksikön ja etäisimmillään 3,06 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Aittolampi

**Aittolampi** voi tarkoittaa seuraavia:

* Aittolampi, lampi Hartolassa
* Aittolampi, lampi Ikaalisten Tevaniemessä
* Aittolampi, lampi Kannonkoskella
* Aittolampi, lampi Karstulassa
* Aittolampi, eteläisempi kahdesta samannimisestä lammesta Kontiolahdella
* Aittolampi, pohjoisempi kahdesta samannimisestä lammesta Kontiolahdella
* Aittolampi, lampi Kouvolassa lähellä Paljakkaa
* Aittolampi, lampi Multialla
* Aittolampi, lampi Perhossa
* Aittolampi, lampi Äänekoskella
* Ala-Aittolampi, lampi Heinolassa lähellä Marjoniemeä
* Ylä-Aittolampi, lampi Heinolassa lähellä Marjoniemeä.
(20161) 1996 TR66

**(20161) 1996 TR66** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään 29,02 astronomisen yksikön päässä ja etäisimmillään 67,44 astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .
Kohde luokitellaan twotinoksi.

## Lähteet
Hänen Majesteettinsa kuninkaan mitali (Ruotsi)

**Hänen Majesteettinsa kuninkaan mitali** (), tunnetaan myös **hovimitalina**, on ruotsalainen kunniamerkki, joka myönnetty ensimmäisen kerran vuoden 1800 valtiopäivillä. Mitalia myönnetään edelleen Ruotsin kuninkaan toimesta, Ruotsin ja ulkomaan kansalaisille erityisistä ansioista, sekä kuninkaallisen hovin virkamiehille "pitkästä ja uskollisesta palveluksesta". Se kuuluu kuninkaallisten mitalien ryhmään, joita myönnetään kaulaan sekä rintaan kultaisena ja hopeisena eri luokissa.

Ritarikunnan kunniamerkin nauhaluokkia on kaksi:

*  Serafiimin solkinauha

*  H.M. majesteetin sininen solkinauha

## Mitalit
Kuninkaan mitali myönnetään eri kokoisina: kahdestoista (halkaisija 43 mm), kahdeksas (halkaisija 33 mm) ja viides (halkaisija 24 mm). Mitalin nauha on kuninkaan sininen, ellei toisin mainita.

Mitalit:

* kahdennentoista kokoinen kultamitali, jossa briljanttihiottuja timantteja jota käytetään kaulassa kultaketjun kanssa
* kahdennentoista kokoinen kulta, jota käytetään kaulassa kultaketjun kanssa (kullattua hienoa hopeaa)
* kahdennentoista kokoista kultaa (kullattua hienoa hopeaa), jota käytetään kaulassa Serafimien ritarikunnan nauhan kanssa
* vanha (kullattu hieno hopea) kahdennentoista kokoinen, jota käytetään kaulassa
* kahdeksannen kokoinen kulta (kullattu hieno hopea), jota käytetään rinnassa Serafimien ritarikunnan nauhan kanssa
* kahdeksannen kokoinen kulta (kullattu hieno hopea), jota käytetään rinnassa
* viidennen kokoinen kulta (kullattu hieno hopea), jota käytetään rinnassa
* laakerinlehden muotoisella lukolla nauhassa, myönnetään ansioista Ruotsin urheilussa
* kahdeksannen kokoinen hopea, jota käytetään rinnassa

## Mitaleja myönnetään
Mitaleja myönnetään korkeimmille virkamieheille ja siviileille erityisen merkittävästä ansioista:

* Valtiopäivien puhemies
* Pääministeri
* Valtakunnan marsalkka
* Korkeimman oikeuden presidentti
* Korkeimman hallinto-oikeuden presidentti
* Svean hovioikeuden presidentti
* Arkkipiispa
* Ylipäällikkö

## Katso myös

* Kunniamerkki

## Lähteet
Aïn Sefra

**Aïn Sefra** () on kaupunki ja piirikunnan keskus Naâman maakunnassa Algeriassa. Se sijaitsee Saharan Atlasvuorilla 70 kilometriä Naâmasta etelään. Aïn Sefran kunnassa oli 77&nbsp;700 asukasta vuonna 2019.

Ksourvuorten keitaalla sijaitseva Aïn Sefra on syntynyt 1500-luvulla qadiriyya-veljeskuntaan kuuluneen pyhimyksen mausoleumin ympärille. Ranskalaiset perustivat sinne Saharan kulkureittiä valvoneen varuskunnan vuonna 1882. Vuosina 1905–1957 se oli Eteläterritorioihin kuuluneen hallintoalueen keskus.

Alueella vallitsee aavikkoilmasto. Tammikuun keskilämpötila on 8 ja heinäkuun 32 astetta. Vuotuinen sademäärä on alle 150 millimetriä.

Aïn Sefran kautta kulkee maantie N6 sekä Béchariin johtava rautatie. Seudulla harjoitetaan karjanhoitoa ja pienimuotoista maanviljelyä. Siellä on paljon esihistoriallisia kalliopiirroksia. Aïn Sefrassa on kaupungin läpi johtavan vadin syöksytulvassa kuolleen kirjailija Isabelle Eberhardtin hauta.

## Lähteet
Olof Larsson (1739–1802)

**Olof Larsson** (1739–1802) oli ruotsalainen maanviljelijä ja talonpoikaissäädyn valtiopäiväedustaja, joka valittiin maakuntansa edustajaksi Ruotsissa järjestettäville valtiopäiville vuosien 1778, 1786, 1789 ja 1800 aikana. Hänet valittiin vuoden 1800 Nörrköpingin valtiopäivillä talonpoikaissäädyn puhemieheksi.

## Lähteet
Tyrese Haliburton

**Tyrese Haliburton** (s. 29. helmikuuta 2000 Oshkosh, Wisconsin, Yhdysvallat) on yhdysvaltalainen koripalloilija. Hänen pelipaikkansa on pelintekijä. Haliburton edustaa NBA-joukkue Indiana Pacersia. Ennen NBA-uraansa hän edusti Iowan osavaltionyliopiston joukkuetta. Sacramento Kings varasi hänet ensimmäisellä kierroksella 12. varausvuorolla . Marraskuussa 2020 Haliburton teki sopimuksen Kingsin kanssa. Helmikuussa 2022 Kings kauppasi Haliburtonin, Buddy Hieldin ja Tristan Thompsonin Pacersiin vaihdossa Justin Holidayhyn, Jeremy Lambiin, Domantas Sabonisiin ja toisen kierroksen varausvuoroon vuoden 2023 varaustilaisuudessa. Heinäkuussa 2023 Haliburton teki Pacersin kanssa viisivuotisen ja yhteensä 260 miljoonan dollarin arvoisen jatkosopimuksen. Hänet on valittu NBA:n tähdistöotteluun kaksi kertaa. Haliburton on pelannut 333 NBA:n runkosarjan ottelua. Näissä otteluissa hän on tehnyt 17,5 pistettä ottelua kohden. Hänen pelitilanneheittojensa onnistumisprosentti on 47,7%, kolmen pisteen heittojensa onnistumisprosentti on 39,2% ja vapaaheittojensa onnistumisprosentti on 85,5%. Hän on ottanut yhteensä 3,7 levypalloa ja 1,5 pallonriistoa ottelua kohden. Hän on antanut 8,8 koriin johtanutta syöttöä ottelua kohden. Haliburton on pelannut 38 NBA:n pudotuspelien ottelua. Näissä otteluissa hän on tehnyt 17,9 pistettä ottelua kohden. Hänen pelitilanneheittojensa onnistumisprosentti on 47,4%, kolmen pisteen heittojensa onnistumisprosentti on 35,8% ja vapaaheittojensa onnistumisprosentti on 83,3%. Hän on ottanut yhteensä 5,1 levypalloa ja 1,3 pallonriistoa ottelua kohden. Hän on antanut 8,4 koriin johtanutta syöttöä ottelua kohden. Uran tilastot päivitetty kauden 2024–2025 jälkeen. Haliburton kuului olympiakultaa voittaneeseen Yhdysvaltain joukkueeseen Pariisin kesäolympialaisissa 2024.
## Lähteet
Franklinin piirikunta (Kentucky)

**Franklinin piirikunta** () on Yhdysvaltojen Kentuckyn osavaltiossa sijaitseva piirikunta. Sen väkiluku oli 51&nbsp;541 vuonna 2020. Piirikunnan hallintokeskus on osavaltion pääkaupunki Frankfort. Piirikunta on perustettu vuonna 1795, ja se on nimetty Benjamin Franklinin mukaan.

## Väestö
Vuoden 2020 väestönlaskennassa Franklinin piirikunnan asukasluku oli 51&nbsp;541. Asukkaista valkoisia oli 81,0&nbsp;%, mustia 8,7&nbsp;%, aasialaisia 2,0&nbsp;% ja alkuperäisasukkaita 0,3&nbsp;%. Asukkaista 2,0&nbsp;% kuului johonkin muuhun rotuun ja 6,0&nbsp;% kuului kahteen tai useampaan rotuun. 4,0&nbsp;% oli hispaanoja tai latinoita mistä tahansa rodusta. 6,4&nbsp;% asukkaista puhui kotonaan jotain muuta kieltä kuin englantia ja 4,5&nbsp;% oli syntynyt ulkomailla.

## Lähteet

## Aiheesta muualla
Svensk Literatur-Tidning

**Svensk Literatur-Tidning** oli vuosina 1813–1825 ilmestynyt kirjallinen aikakauslehti, jota julkaisivat Vilhelm Fredrik Palmblad ja Jakob Axel Stenhammar. Lehteä kustannettiin Uppsalassa, ja julkaisupaikkana oli Uppsalan ohella Tukholma. Lehti seurasi vuonna 1813 lakkautettua Phosphorosta Uppsalan romantikkojen pää-äänenkannattajana. Julkaisu edusti fosforisteiksi kutsutun ryhmän pyrkimyksiä kulttuurielämän osa-alueiden uudistamiseen. Palmbladin ohella varsinkin Lorenzo Hammarsköld kirjoitti lehteen ahkerasti.

Suomessa *Svensk Literatur-Tidning* vaikutti Turun romantiikkaan ja oli yksi liikkeen julkaisukanavista. Erityisesti Adolf Ivar Arwidsson levitti lehteä Suomeen. Hän myös vastasi julkaisun toimittamisesta kesällä 1818, jolloin Vilhelm Fredrik Palmblad oli poissa Uppsalasta. Carl Axel Gottlund teki lehden sivuilla Kalevalaa ennakoivan ehdotuksen vuonna 1817. Lorenzo Hammarsköld puolestaan esitteli Turun romantikkojen Aura-kalenterin molemmat julkaistut niteet *Svensk Literatur-Tidningissä* mutta arvosteli niitä vanhan suomalaisen myyttiaineksen ja kansanrunouden sivuuttamisesta.

## Lähteet
* 
* 

### Viitteet
Linuroni

**Linuroni** (C9H10N2Cl2O2) on ureajohdannaisiin kuuluva aromaattinen orgaaninen yhdiste. Yhdistettä käytetään rikkaruohomyrkkynä maataloudessa.

## Ominaisuudet, valmistus ja käyttö
Huoneenlämpötilassa linuroni on väritöntä kiteistä ainetta. Yhdiste on käytännöllisesti katsoen veteen liukenematonta, mutta liukenee muun muassa etanoliin, asetoniin, kloroformiin ja aromaattisiin hiilivetyihin. Aineen herbisidiset ominaisuudet perustuvat fotosysteemi II:n toiminnan estoon, minkä vuoksi myös fotosynteesi estyy. Linuroni voi olla karsinogeenista ja vahingoittaa ihmisen lisääntymiskykyä.

Linuronia valmistetaan N,O-dimetyylihydroksyyliamiinin ja 3,4-dikloorifenyyli-isosyanaatin välisellä reaktiolla.

Linuronia käytetään rikkakasvien torjuntaan muun muassa soijapapu-, peruna-, maissi-, puuvilla-, hedelmä-, kasvis- ja koristekasviviljelmillä. Yhdisteen käyttö Euroopan unionin alueella on ollut kiellettyä vuodesta 2017.

## Lähteet

## Aiheesta muualla
Sangamonin piirikunta

**Sangamonin piirikunta** () on Yhdysvaltojen Illinois’n osavaltiossa sijaitseva piirikunta. Sen väkiluku oli 196&nbsp;343 vuonna 2020. Piirikunnan hallintokeskus on osavaltion pääkaupunki Springfield. Piirikunta on perustettu vuonna 1821, ja se on nimetty Sangamonjoen mukaan.

## Väestö
Vuoden 2020 väestönlaskennassa Sangamonin piirikunnan asukasluku oli 196&nbsp;343. Asukkaista valkoisia oli 77,4&nbsp;%, mustia 13,2&nbsp;%, aasialaisia 2,2&nbsp;% ja alkuperäisasukkaita 0,3&nbsp;%. Asukkaista 1,0&nbsp;% kuului johonkin muuhun rotuun ja 5,9&nbsp;% kuului kahteen tai useampaan rotuun. 2,7&nbsp;% oli hispaanoja tai latinoita mistä tahansa rodusta. 4,1&nbsp;% asukkaista oli syntynyt ulkomailla.

## Lähteet

## Aiheesta muualla
Standard ML

**Standard ML** (lyh. *SML*) on funktionaalinen ohjelmointikieli.
Kuten edeltäjänsä ML, Standard ML:ää on kutsuttu ns. "epäpuhtaaksi" (eng. *impure*) funktionaaliseksi ohjelmointikieleksi, sillä se yhdistelee imperatiivisten ja funktionaalisten kielien ominaisuuksia. Haskellin kaltaisista ns. "puhtaista" funktionaalisista ohjelmointikielistä poiketen, Standard ML sallii myös muuttujien muuttamisen ("mutatoimisen").

## Lähteet

## Aiheesta muualla
* ML for the Working Programmer, 2nd Edition (verkkoversio) 
*  Unix System Programming with Standard ML (verkkoversio)
Anders Andersson in Tavelsjö (1732–1795)

**Anders Andersson in Tavelsjö** (1732  –  1795) oli ruotsalainen maanviljelijä ja talonpoikaissäädyn valtiopäiväedustaja, joka valittiin maakuntansa Tavelsjö edustajaksi Ruotsin Gälvessä järjestettäville valtiopäiville vuonna 1792, hän toimi valtiopäivillä talonpoikaissäädyn puhemiehenä.

## Lähteet
Jutta Herrala

**Jutta Herrala** (s. 21. syyskuuta 1999 Vimpeli) on suomalainen pesäpalloilija, joka edustaa Ykköspesiksessä pelaavaa Alajärven Ankkureita.

## Lähteet
Salla Ronkainen

**Salla Ronkainen** (s. 3. marraskuuta 1998 Sotkamo) on suomalainen pesäpalloilija, joka edustaa Ykköspesiksessä pelaavaa Alajärven Ankkureita.

## Lähteet
Cade Cunningham

**Cade Parker Cunningham** (s. 25. syyskuuta 2001 Arlington, Texas, Yhdysvallat) on yhdysvaltalainen koripalloilija. Hänen pelipaikkansa on pelintekijä. Cunningham edustaa NBA-joukkue Detroit Pistonsia. Ennen NBA-uraansa hän pelasi Oklahoman osavaltionyliopiston joukkueessa. Pistons varasi hänet ensimmäisen kierroksen ensimmäisenä pelaajana. Elokuussa 2021 Cunningham teki Pistonsin kanssa tulokassopimuksen. Heinäkuussa 2024 Cunningham teki Pistonsin kanssa viisivuotisen ja yhteensä 224 miljoonan dollarin arvoisen jatkosopimuksen. Hänet on valittu kerran NBA:n tähdistöotteluun. Cunningham on pelannut 208 NBA:n runkosarjan ottelua. Näissä otteluissa hän on tehnyt 22,1 pistettä ottelua kohden. Hänen pelitilanneheittojensa onnistumisprosentti on 44,6%, hänen kolmen pisteen heittojensa onnistumisprosentti on 33,9% ja hänen vapaaheittojensa onnistumisprosentti on 85,3%. Hän on ottanut yhteensä 5,4 levypalloa ja yhden pallonriiston ottelua kohden. Hän on antanut 7,4 koriin johtanutta syöttöä ottelua kohden. Cunningham on pelannut kuusi NBA:n pudotuspelien ottelua. Hän on tehnyt 25 pistettä ottelua kohden. Hänen pelitilanneheittojensa onnistumisprosentti on 42,6%, hänen kolmen pisteen heittojensa onnistumisprosentti on 17,9% ja hänen vapaaheittojensa onnistumisprosentti on 83,3%. Hän on ottanut yhteensä 8,3 levypalloa ja 1,8 pallonriistoa ottelua kohden. Hän on antanut 8,7 koriin johtanutta syöttöä ottelua kohden. Uran tilastot päivitetty kauden 2024–2025 jälkeen.

## Lähteet
Raskas patteristo 15 (jatkosota)

**Raskas patteristo 15** (**Rask.Psto 15**)  oli  Kanta-Hämeessä Tammelassa, Forssassa ja niiden ympäristössä kesäkuussa 1941 perustettu Suomen maavoimien tykistöyksikkö. Patteristo kuului II armeijakuntaan.

## Perustaminen

Raskas patteristo 15 perustettiin Kanta-Hämeessä Tammelassa, Forssassa ja niiden ympäristössä 15.–20. kesäkuuta 1941. Tykkikalustokseen patteristo sai uudet 150 H/40 -haupitsit.

## Sotatoimet

### Hyökkäysvaihe Karjalankannaksella ja Itä-Karjalassa

Patteristo kuljetettiin Mikkelin ja Kouvolan väliselle Varpasen pienelle rautatieasemalle juhannusaattona 1941. Taistelutoimet patteriston osalta puhkesivat 4.7.1941 Aholan kylässä lähellä Vallinkoskea tavoitteena suojella Imatran ja Tainionkosken teollisuuslaitoksia. Myöhemmin heinä-elokuun vaihteessa patteristo siirtyi tavoitteenaan Hiitola. Sen jälkeen patteristo eteni Laatokan luoteisrannalle, josta puna-armeijan yksiköt evakuoituivat Laatokan kautta Leningradin alueelle. Seuraavat etenemispaikat olivat Kuurmanpohja, Ahvola, Alusjärvi. Sen jälkeen patteristo oli mukana Porlammin motin tuhoamisessa, jonka jälkeen eteneminen tapahtui Koiviston suuntaan. Viimeiset sotatoimet Karjalankannaksella olivat suomalaisten saavutettua vanhan rajalinjan lähellä Leningradia.

Patteristo siirtyi syyskuun alussa 1941 junakuljetuksella Itä-Karjalan Jessoilaan. Lokakuun alun Petroskoin valtauksen jälkeen patteriston matka jatkui pohjoiseen Maaselän kannakselle Karhumäen suuntaan ja sieltä edelleen Poventsaan, jonne hyökkäysvaiheen sotatoimet päättyivät 6.12.1941. Patteriston hyökkäysvaiheen ammuskulutus oli ollut 17 677.

Vuoden vaihteessa venäläiset aloittivat Maaselän kannaksella suurisuuntaisen vastahyökkäyksen. Painopisteet olivat Krivillä ja Poventsassa. Patteristo osallistui tällöin kiivaaseen torjuntataisteluun Poventsan Tapponiemessä. Tämän jälkeen alkoi asemasotavaihe.

### Asemasotavaihe 1942-kevät 1944

### Kesän 1944 taistelut

## Komentajat

Patteriston komentajina olivat:

*majuri Erkki Hallakorpi 15. heinäkuuta – 
*

## Lähteet
Kirkkosaari (Muhos)

**Kirkkosaari** eli **Muhossaari** on Muhoksen kuntakeskuksen tuntumassa Oulujoen ja Muhosjoen yhtymäkohdassa sijaitseva saari. Sen pinta-ala on noin 40 hehtaaria.

Perimätiedon mukaan 1500-luvulla Kirkkosaaressa sijaitsi ensimmäinen Muhoksen kirkko. Nykyinen Muhoksen kirkko on noin 600 metrin päässä siitä. Kirkkosaaressa on venesatama, uimaranta ja kahden kilometrin mittainen kuntorata, joka talvisin on käytössä hiihtolatuna. Saaressa sijaitsevat myös Muhoksen hautausmaa ja Muhoksen ortodoksinen hautausmaa. Siellä toimi Metsäntutkimuslaitoksen tutkimusasema, joka tuhoutui tulipalossa lokakuussa 2015.

## Lähteet
Linus Ersson

**Linus Ersson** (s. 1970) on ruotsalainen lasitaiteilija ja keraamikko.

Ersson sai taiteiden maisterin oppiarvon vuonna 1998. Hän täydensi opintojaan Konstfackin Research Labissa ja Kuninkaallisessa taidekorkeakoulussa. Erssonin töitä on ollut esillä yksityisnäyttelyissä Tukholmassa ja Oslossa. Vuonna 2010 Ersson osallistui toiseen ART Ii Biennaaliin. Hänen töitään on asetettu näytteille We Work In A Fragile Material -ryhmän näyttelyissä New Yorkissa, Lontoossa, Oslossa, Tukholmassa ja Göteborgissa.

## Lähteet
Tuuliatlas

**Tuuliatlas** tai **Suomen Tuuliatlas** on Ilmatieteen laitoksen kehittämä tuulienergiakartasto, joka kuvaa keskimääräisiä tuuliolosuhteita Suomessa. 

Tuuliatlas tukee erityisesti kaavoitusta, aluesuunnittelua ja tuulivoimaloiden rakentamista. Kartasto tarjoaa internet-pohjaisen karttaliittymän tuulen voimakkuuden, suunnan ja turbulenttisuuden tarkasteluun 50–400 metrin korkeuksilla. Vapaasti käytettävissä oleva Tuuliatlas julkaistiin 25.11.2009, ja se tukee Suomen ilmasto- ja energiastrategiaa, jonka tavoitteena on moninkertaistaa tuulivoiman tuotanto.

## Aineisto ja menetelmät
Tuuliatlas perustuu Ilmatieteen laitoksen supertietokoneella tehtyyn numeeriseen säämallinnukseen, joka kattaa 72 kuukauden säätiedot vuosilta 1989–2007. Mallinnus ulottuu ilmakehässä 30 kilometrin korkeuteen ja sisältää yli miljoona mittauspistettä, joiden tiedot on koottu kolmen tunnin välein vuosi- ja kuukausikeskiarvoiksi. Alueellinen tarkkuus on 2,5 x 2,5 kilometriä, mutta rannikoilla, saaristossa, tuntureilla ja valituilla sisämaa-alueilla tarkkuus on 250 x 250 metriä. Mallien todentamiseen osallistuivat Vaisala, Wpd Finland Oy ja Ålands Vindenergi Andelslag. Lisäksi kartastoon on liitetty jäätymisatlas, joka arvioi tuulivoimaloiden lapojen jäätymisen todennäköisyyttä ja siitä aiheutuvia tuotantotappioita ja turvallisuusriskejä.

## Tuuliolosuhteet
Suomen parhaat tuuliolosuhteet sijaitsevat Ahvenanmerellä ja Suomenlahdella, mutta myös sisämaassa on hyviä tuulioloja erityisesti 100–150 metrin korkeuksilla, missä tuulennopeudet ovat suurimmillaan talvikuukausina. Tuuliatlas tarjoaa tietoa tuulen voimakkuudesta, suunnasta, turbulenttisuudesta ja tuulivoimaloiden sähköntuotannosta sekä maalla että merellä. Vaikka kartasto auttaa tunnistamaan tuulivoimalle sopivia alueita, sen alueellinen tarkkuus ei riitä yksittäisten voimaloiden sijoituspaikkojen määrittelyyn.

## Sovellukset
Tuuliatlas on keskeinen työkalu tuulivoimarakentajille ja kaavoittajille, erityisesti sisämaassa, jossa tuulitietoa on ollut aiemmin niukasti. Se tukee takuuhintajärjestelmän käyttöönottoa, joka kannustaa rakentamaan tuulivoimaloita tuulisimmille alueille. Ilmatieteen laitos tarjoaa tarkempia paikallisia tuulisuusanalyysejä, jotka hyödyntävät Tuuliatlasta, asiakkaan tuulimittauksia, sääennustusmalleja ja geostrofista tuulta.

## Toteutus ja rahoitus
Tuuliatlaksen tilasi työ- ja elinkeinoministeriö, ja sen koordinoi Motiva. Ilmatieteen laitos toteutti hankkeen yhteistyössä tanskalaisen Risö DTU:n kanssa. Vuonna 2012 kartaston omistusoikeus siirtyi Ilmatieteen laitokselle, joka ylläpitää tietokantaa ja käyttöliittymää. Hanke on osa Suomen hallituksen uusiutuvan energian strategiaa.

## Tulevaisuuden näkymät
Tuuliatlas ei ennusta tulevia tuuliolosuhteita, ja ilmastonmuutoksen vaikutukset tuulisuuteen arvioidaan vähäisiksi lähivuosikymmeninä. Tulevaisuudessa tuulivoiman tuottajille on tarkoitus tarjota tarkempaa tuntikohtaista tuulitietoa, erityisesti merialueilla, joissa empiiristä tutkimusta toivotaan lisää.

## Katso myös

* Tuulivoima Suomessa

## Aiheesta muualla

* Tuuliatlas

## Lähteet
Valkealan taistelu

**Valkealan taistelu** käytiin Kustaa III:n sodan aikana 29. huhtikuuta 1790 Ruotsin ja Venäjän välillä Valkealassa Kymenlaakson alueella. Taistelu päättyi ruotsalaisten voittoon.

## Taustaa

Kustaa III johti noin 4&nbsp;000 miehen vahvuista ruotsalaista armeijakuntaa, joka ylitti Kymijoen Pörillen kylässä 28. huhtikuuta 1790. Seuraavana päivänä joukot etenivät Valkealaan, jossa noin 3&nbsp;000 venäläistä sotilasta odotti heitä. Ruotsalaisten taisteluun osallistuneet joukot olivat noin 3&nbsp;000 miehen vahvuiset, sillä osa joukoista jätettiin varmistamaan joen ylityspaikkaa ja takalinjoja. Taistelussa ruotsalaiset käyttivät tehokkaasti pistinhyökkäyksiä, mikä johti voittoon.

## Taistelu
Taistelu oli kiivas ja ruotsalaiset kärsivät 13 kaatunutta ja 137 haavoittunutta. Venäläisistä 50 kaatui, 70 haavoittui ja 40 joutui sotavangiksi. Ruotsalaiset valtasivat myös venäläisten jättämiä varastoja. Gustaf Wachtmeister haavoittui taistelussa ja hänet ylennettiin kenraalimajuriksi. Kustaa III sai lievän ruhjeen käteensä.

## Seuraukset
Vaikka ruotsalaiset voittivat taistelun, heidän oli vetäydyttävä myöhemmin, kun eversti Hans Leonard Svedenhielmin joukot kärsivät tappion Anjalassa 5. toukokuuta. Armeijakunta palasi takaisin Kymijoen yli Keltin kautta, mikä johti Keltin redutin taisteluun.

## Kuninkaankivi, Kustaa III:n kivi eli Valkealan taistelun muistomerkki

Valkealassa Vuohijärvelle vievän tien varrella sijaitsevan Kuninkaankiven luona kerrotaan Ruotsin kuninkaan Kustaa III:n seuranneen vuonna 1790 Valkealan kirkonkylän lähiympäristössä käytyä taistelua.

## Lähteet

## Aiheesta muualla
* Ljungbykompani: Historia (ruotsiksi)
*
Evetofte

**Evetofte** on taajama Halsnæsin kunnassa Tanskassa. Taajamassa oli 366 asukasta vuoden 2025 alussa.

## Väestökehitys

## Lähteet

## Aiheesta muualla
Boulangeriitti

**Boulangeriitti** (Pb5Sb4S11) on mineraali, joka on lyijypitoinen sulfidi. Sen kidejärjestelmä on monokliininen. Se on väriltään harmaa ja se on himmeä ja läpinäkymätön. Viiru on musta ja murroksessa on ohuita lohkeamia. Mineraalissa on usein teräviä kiteitä ja se muodostaa usein kuitumaisia massoja, jotka ovat taipuisia. Se on helposti sulatettavissa. Boulangeriittia löytyy matalalämpötilaisissa tai keskilämpötilaisissa hydrotermisistä juonista ja sitä on samoissa paikoissa kuin antimonia, lyijyä, sinkkiä, jamesoniittia, kvartsia, karbonaatteja ja sulfideja. Sitä on löydetty Pribramista Tšekistä, Moliéresista Ranskasta, Botinosta Italiasta, Bolinesista Ruotsista, Noche Buenan kaivoksesta Meksikosta ja Stevens Countysta Yhdysvalloista.

## Lähteet

## Aiheesta muualla

*Webmineral: Boulangerite Mineral Data 
*Mindat: Boulangerite 
*Handbook of Mineralogy: Boulangerite  (pdf)
John Szarkowski

**Thaddeus John Szarkowski** (18. joulukuuta 1925 Ashland, Wisconsin – 7. heinäkuuta 2007 Pittsfield, Massachusetts) oli yhdysvaltalainen valokuvaaja ja kuraattori.

Szarkowski opiskeli taidehistoriaa ja valmistui Wisconsinin yliopistosta, Madisonista vuonna 1948. Hän aloitti uransa Walker Art Centerissä Minneapolisissa. Hänen omia valokuviaan asetettiin siellä näytteille vuonna 1949. Szarkowski muutti Buffaloon vuonna 1951 opettamaan valokuvaamista Albright Art Schooliin. Sieltä hän lähti Chicagoon, jossa hän kirjoitti Guggenheim-stipendin turvin vuonna 1956 julkaistun kirjan *The Idea of Louis Sullivan*. Szarkowski oli vuosina 1962–1991 Museum of Modern Artin valokuvausosaston johtaja New Yorkissa. Hän tuki Diane Arbusin, William Egglestonin, Lee Friedlanderin ja Garry Winograndin uria niiden alkuvaiheissa. Hän valokuvasi itse varsinkin maisemia.

Szarkowskille omistettu retrospektiivinen näyttely pidettiin ensimmäisen kerran San Francisco Museum of Modern Artissa vuonna 2005. Szarkowski julkaisi monia kirjoja. Lisäksi hän kirjoitti Encyclopædia Britannicaan artikkelit Ansel Adamsista, Eugène Atgetista, Walker Evansista, Edward Steichenista, Alfred Stieglitzistä ja Edward Westonista.

## Kirjoja
* *The Idea of Louis Sullivan* (1956)
* *The Face of Minnesota* (1958)
* *The Photographer’s Eye* (1966)
* *Looking at Photographs: 100 Pictures from the Collection of the Museum of Modern Art* (1973)
* *William Eggleston’s Guide* (1976)
* *The Work of Atget* (Maria Morris Hambourgin kanssa, 1981–1985)
* *Photography Until Now* (1989)

## Lähteet
Bjerre (täsmennyssivu)

**Bjerre** voi tarkoittaa seuraavia asioita:

* Bjerre, taajama Hedenstedin kunnassa Tanskassa

## Sukunimenä
* Hans Larsen-Bjerre (1910–1999), tanskalainen poliitikko
* Jonas Bjerre (s. 1976), tanskalainen muusikko
* Jonas Buhl Bjerre (s. 2004), tanskalainen šakinpelaaja
* Marie Bjerre (s. 1986), tanskalainen poliitikko
* Mikaela Fabricius-Bjerre (1969–2023), suomalainen kouluratsastaja
Lolland-Falsters Folketidende

**Lolland-Falsters Folketidende** on tanskalainen vuonna 1873 perustettu sanomalehti, jonka toimitus on Nykøbing Falsterissa. Se oli alun perin Venstren äänenkannattaja, mutta julistautui sitoutumattomaksi vuonna 1980.
## Lähteet

## Aiheesta muualla
* Lehden verkkosivut
Løgstør Avis

**Løgstør Avis** oli tanskalainen vuosina 1882–1999 ilmestynyt sanomalehti. Se oli alun perin Venstren äänenkannattaja, mutta julistautui vuonna 1976 sitoutumattomaksi. Vuonna 1999 siitä tuli osa *[[Nordjyske Stiftstidende]]* -lehteä.
## Lähteet
Midtjyllands Avis

**Midtjyllands Avis** (alun perin nimeltään *Silkeborg Avis*) on tanskalainen vuonna 1857 perustettu sanomalehti, joka ilmestyy Silkeborgissa.
## Lähteet

## Aiheesta muualla
* Lehden verkkosivut
Pikku-Marjan eläinlauluja

**Pikku-Marjan eläinlauluja** on vuonna 1980 julkaistu lastenmusiikkialbumi. Se sisältää lauluiksi sävellettyjä Laura Latvalan runoja vuonna 1947 julkaisemastaan kirjasta *[[Pikku-Marjan eläinkirja]]*. Albumin kaikki kappaleet on säveltänyt ja sovittanut Marjatta Meritähti. Albumin on tuottanut Kalevi Immonen, ja sillä esiintyy muun muassa lapsikuoro Karviaiset. Albumi palkittiin vuoden levynä. Meritähti on kertonut, että sopivan levy-yhtiön etsiminen kesti yli vuoden, ennen kuin tuottaja Immonen otti yhteyttä Discophoniin.

## Kappaleet

## Lähteet
Viikinkiravintola Harald

**Viikinkiravintola Harald** on suomalainen elämysruokailuun erikoistunut ravintolaketju, jossa tarjoillaan pohjoismaiseen luontoon liittyvää teemaruokaa. Sisustus ja astiat ovat viikinkiaiheisia. Ensimmäinen ketjun ravintola perustettiin Tampereella 20. syyskuuta 1997.

Viikinkiravintola Harald avattiin 1990-luvun lopussa myös Turkuun. Ketju laajeni vuonna 2007 Kuopioon, 2008 Jyväskylään, 2009 Lahteen, 2010 Ouluun ja 2012 Helsinkiin.

## Lähteet

## Aiheesta muualla
* Ravintola Harald
Ed Dobson

**Ed Dobson** (29. joulukuuta 1949 Pohjois-Irlanti – 26. joulukuuta 2015) oli yhdysvaltalainen kristillisen oikeiston vaikuttaja ja pastori.

Dobson muutti 14-vuotiaana Yhdysvaltoihin. Hän opiskeli Bob Jonesin yliopistossa ja väitteli tohtoriksi Virginian yliopistosta. Dobson teki varhaisella urallaan läheistä yhteistyötä Jerry Falwellin kanssa. Hän työskenteli Liberty Universityssa vuosina 1972–1987 opiskelijoiden dekaanina. Hän myös toimitti *Fundamentalist Journal* -lehteä ja oli opiskelijaelämää koskevien asioiden varapuheenjohtaja. Dobson kuului Moraalinen enemmistö -liikkeen johtohahmoihin 1970-luvun loppupuolella ja 1980-luvun alkupuolella. Liike tuki vuoden 1980 vaaleissa menestyksekkäästi Ronald Reagania.

Dobson oli vanhempi pastori Calvary Churchissa Grand Rapidsissa vuosina 1987–2005. Hän etääntyi evankelikaalien poliittisesta vaikuttamisesta tänä aikana. Hän julkaisi vuonna 1999 Cal Thomasin kanssa kirjoittamansa teoksen *Blinded by Might: Can the Religious Right Save America?*. Kirjoittajat tukivat yhä kristillisen oikeiston moraalioppeja, mutta kyseenalaistivat käytetyt taktiikat. Falwellin kuoltua Dobson koki olleensa liian ankara kritiikissään tätä kohtaan. Hänet nimitettiin vuonna 2008 Cornerstone-yliopiston varapuheenjohtajaksi hengellisen kasvun asioissa. Hän koetti viettää vuoden 2008 Jeesuksen tavoin eläen. Tähän hän sai innoituksensa A. J. Jacobsilta, joka kirjoitti teoksen *The Year of Living Biblically*. Dobson kirjoitti omasta kokemuksestaan kirjan *The Year of Living Like Jesus*. Osa konservatiiveista kritisoi häntä alkoholinkäytöstä ja Barack Obaman äänestämisestä tänä aikana. Dobson ei ollut aiemmin äänestänyt demokraatteja. Hän puolusti ratkaisuaan sillä, että aborttia koskeneesta erimielisyydestään huolimatta hän piti tärkeänä myös syntyneiden puolustamista ja koki Obaman puolustavan köyhiä ja sorrettuja.

Dobson sairasti yli viidentoista vuoden ajan ALS-tautia ja osallistui vuonna 2014 vaimonsa Beckin kanssa jäävesihaasteeseen. Hänen poikansa Daniel kertoi vuonna 2013 olevansa homo. Isän hyväksyvä reaktio oli pojalle helpotus. Dobson oli aiheena lyhytelokuvasarjassa *Ed’s Story*.

## Lähteet
Kiviojan koulu

**Kiviojan koulu** on esiopetusta sekä luokkien 1–6 opetusta antava koulu Ylivieskassa. Koulussa opiskelee lähes 200 oppilasta. Koulurakennus on rakennettu vuonna 1957, mutta koulu on perustettu jo vuonna 1954. Koulunjohtajana toimii Kosti Lehtiniemi.

Koulu oli lakkautusuhan alla oppilasmäärien laskemisen vuoksi vuonna 2003. Koulun lakkauttaminen ei kuitenkaan toteutunut.

## Lähteet
Karhuviidankivi

**Karhuviidankivi** on siirtolohkare Siikajoen Luohualla. Rauhoitetun kiven koko on 13 x 13 metriä ja korkeus seitsemän metriä. Sen ympärysmitta parin metrin korkeudelta on 43 metriä. Karhuviidankiven päälle johtavat tukevat tikapuut ja itse kiven laki on melko tasainen.
## Lähteet
Ion Buinovschi

**Ion Buinovschi** (s. 1975 Chișinău) on Suomeen muuttanut moldovalaissyntyinen viulisti.

Buinovschi syntyi viulistiperheeseen ja aloitti viulunsoiton viisivuotiaana. Hän valmistui Bukarestin musiikkiakatemiasta opettajanaan Ștefan Gheorghiu. Hän sai Rowanin yliopistossa Yhdysvalloissa opetusta Michael Ludwigilta ja valmistui sieltä musiikin maisteriksi vuonna 2001. Buinovschi voitti kansallisen viulukilpailun Moldovassa vuonna 1993. Hän sai Romaniassa kolmannen palkinnon Jeunesses Musicales -kilpailussa vuonna 1994 ja Washington DC:ssa kolmannen palkinnon Music Teachers National Associationin järjestämässä kilpailussa vuonna 2001.

Buinovschi teki ensimmäisen vierailunsa Suomeen 1990-luvun lopussa kiertävän saksalaisen orkesterin jäsenenä. Hän muutti vuonna 2003 Ouluun ja sieltä pian Turkuun. Buinovschi työskenteli Oulu Sinfoniassa ja Turun filharmonisessa orkesterissa. Hän sai ensimmäisen konserttimestarin paikan Pori Sinfoniettasta vuonna 2007. Hän on toiminut lisäksi Palmgren-kvartetin ensimmäisenä viulistina ja esiintynyt eri puolilla maailmaa solistina sekä kamarimuusikkona.

Buinovschi perusti Pori Chamber -kamarimusiikkifestivaalin, joka järjestettiin ensimmäisen kerran toukokuussa 2024. Hänestä tuli tapahtuman taiteellinen johtaja. Buinovschi on myös opettanut Palmgren-konservatoriossa. Buinovschi on naimisissa ja hänellä on lapsia.

## Lähteet